**Informacija apie priimtą sprendimą dėl UAB „NEO GROUP“ PET gamybos išplėtimo Industrijos g. 2 ir Industrijos g. 4 Rimkų k., Dovilų sen., Klaipėdos r. sav., leistinumo poveikio aplinkai požiūriu**

**1. Planuojamos ūkinės veiklos užsakovas** –UAB „NEO GROUP“, Industrijos g.  2, Rimkų k., Dovilų sen., Klaipėdos r. sav., tel. (8-46) 466755, faks. (8-46) 466711, el. p. info@neogroup.eu.

**2. Poveikio aplinkai vertinimo dokumentų rengėjas** –VšĮ Pajūrio tyrimų ir planavimo institutas, V. Berbomo g. 10-202, LT-92221, Klaipėda, tel. (8-46) 398848, faks. (8-46) 390818, el. p.: info@corpi.lt, rosita@corpi.lt.

**3. Planuojamos ūkinės veiklos pavadinimas** –UAB „NEO GROUP“ polietilentereftalato (toliau **–** PET) gamybos išplėtimas Industrijos g. 2 ir Industrijos g. 4, Rimkų k., Dovilų sen., Klaipėdos r. sav.

Poveikio aplinkai vertinimas (toliau – PAV) atliekamas vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymo (toliau – PAV įstatymas) 1 priedo 10 p.: „Į Planuojamos ūkinės veiklos, kurios poveikis aplinkai privalo būti vertinamas, rūšių sąrašą įrašytos planuojamos ūkinės veiklos pakeitimas ar išplėtimas tais atvejais, kai toks pakeitimas ar išplėtimas atitinka šiame priede nustatytus ribinius dydžius, jei jie yra nustatyti.“.

**4. Planuojamos ūkinės veiklos vieta –** Klaipėdos apskritis, Klaipėdos rajono sav., Dovilų sen., Rimkų k., Industrijos g. 2 (žemės sklypas kad. Nr. 5544/0002:874) ir Industrijos g. 4 (žemės sklypas kad. Nr. 5544/0002:876).

**5. Planuojamos ūkinės veiklos aprašymas.**

 Planuojama ūkinė veikla (toliau – PŪV) – UAB „NEO GROUP“ PET gamybos išplėtimas, apima esamų PET1 ir PET2 gamybos linijų našumo padidinimą, esamo gatavos produkcijos sandėlio, numatant jame vietas žaliavų ir pakuotės sandėliavimui, išplėtimą Industrijos g. 2 (žemės sklype kad. Nr. 5544/0002:874) ir naujos PET3 linijos statybą ir eksploataciją adresu Industrijos g. 4 (žemės sklype kad. Nr. 5544/0002:876) Rimkų kaime, Dovilų seniūnijoje, Klaipėdos rajono savivaldybės teritorijoje.

 ***Informacija apie PŪV teritoriją ir jos gretimybes***

 Teritorija, kurioje planuojama ūkinė veikla, yra 87,3363 ha Klaipėdos LEZ dalyje, kurios ribas Lietuvos Respublikos Vyriausybė patvirtino 2011 m. gruodžio 7 d. nutarimu Nr. 1422. PŪV teritorija skirta pramoninei veiklai, Klaipėdos rajono savivaldybės teritorijos bendrojo plano, patvirtinto Klaipėdos rajono savivaldybės tarybos 2011-02-24 sprendimu Nr. T11-111, žemės naudojimo ir apsaugos reglamentų brėžinyje PŪV teritorija yra priskiriama kitos paskirties žemės, pramonės ir sandėliavimo (K(P) P) teritorijoms. PŪV teritorija nepatenka į rekreacijos ir turizmo plėtojimui svarbias teritorijas. Žemės sklypo (kad. Nr. 5544/0002:874, plotas – 9,9967 ha) Industrijos g. 2, kuriame yra išsidėstę esami UAB „NEO GROUP“ gamybiniai pastatai, pagrindinė naudojimo paskirtis – kita, naudojimo būdas – pramonės ir sandėliavimo objektų teritorijos, naudojimo pobūdis - pramonės ir sandėliavimo objektų statybos. Žemės sklypo kad. (Nr. 5544/0002:876, plotas – 5,4166 ha) Industrijos g. 4, kuriame planuojama statyti III-ią PŪV plėtros etapo PET3 liniją, pagrindinė naudojimo paskirtis – kita, naudojimo būdas – pramonės ir sandėliavimo objektų teritorijos, naudojimo pobūdis – pramonės ir sandėliavimo objektų statybos.

 Šiuo metu UAB „NEO GROUP“ vykdomai ūkinei veiklai nustatyta sanitarinės apsaugos zona (toliau – SAZ).

 Artimiausi gyvenamieji namai nuo PŪV teritorijos ribų nutolę apie 445-451 m atstumu. Atstumai nuo PŪV teritorijos ribų iki artimiausių naujai planuojamų gyvenamųjų teritorijų yra apie 288-1003 m. Artimiausia ugdymo įstaiga **–** Klaipėdos Varpo gimnazija, nutolusi apie 1,4 km į pietvakarius nuo PŪV teritorijos.

 PŪV teritorijoje ir jos gretimybėje registruotų nekilnojamų kultūros paveldo objektų nėra. Artimiausia kultūros paveldo vertybė – Švepelių kaimo senosios kapinės (unikalus kodas 24360), esanti Klaipėdos r. sav., Švepelių k., Dovilų sen., Klaipėdos r. sav., yra išsidėsčiusi už 408 m į šiaurę – šiaurės vakarus nuo UAB „NEO GROUP“ (Industrijos g. 2) sklypo ribos. Kitos kultūros vertybės: Rimkų senovės gyvenvietė (unikalus kodas 37507), Rimkų geležinkelio stoties pastatų kompleksas (unikalus kodas 37996), nuo PŪV vietos nutolę daugiau nei 1 km atstumu.

 PŪV teritorija nepatenka į Europos ekologinio tinklo „Natura 2000“ ir nacionalines saugomas teritorijas ir su jomis nesiriboja. Artimiausia „Natura 2000“ – Paukščių apsaugai svarbi teritorija (toliu – PAST teritorija) Kalvių karjeras (LTKLAB003), nuo UAB „NEO GROUP“ (Industrijos g. 4) sklypo ribos nutolusi apie 5,07 km atstumu.

 ***Informacija apie PŪV alternatyvas ir PŪV plėtros/vystymo etapus***

 PŪV numatoma vykdyti 3 etapais: I-as PŪV vystymo etapas – esamų PET1 ir PET2 gamybos linijų našumų didinimas keičiant tik technologinius parametrus ir sunaudojamų žaliavų kiekius; II-as PŪV vystymo etapas – gatavos produkcijos sandėlio išplėtimas, numatant jame vietas žaliavų ir pakuotės sandėliavimui; III-as PŪV vystymo etapas – PET3 linijos statyba kartu veikiant PET1 ir PET2 linijoms.

 Planuojama ūkinė veikla – PET gamybos išplėtimas bus vykdoma esamose PET1 ir PET2 linijose. PET3 bus prijungta prie esamų komunikacijų, ją eksploatuojant bus naudojami bendri su PET1 ir PET2 įrenginiai, todėl pasirinkta arčiausiai esamų PET1ir PET2 technologinių įrenginių pastatų esanti vieta. Ši vieta labiausiai nutolusi nuo artimiausių gyvenamų teritorijų ir akivaizdžiai yra palankiausia tiek technologiniu, tiek poveikio aplinkinėms teritorijoms požiūriu. Todėl vietos alternatyvos poveikio aplinkai vertinimo ataskaitoje (toliau – PAV ataskaita) nenagrinėjamos.

 PET granulių gamybai PET3 linijoje planuojama naudoti tą pačią technologiją, kaip ir PET1 ir PET2 granulių gamybos linijose. Naudojamos technologijos atitinka Geriausių prieinamų gamybos būdų (toliau – GPGB) taikomus reikalavimus, todėl technologinės PET granulių gamybos alternatyvos nenagrinėjamos.

 Šiuo metu PET1 ir PET2 technologinio proceso metu išsiskiriančios dujos išvalomos šlapio valymo skruberiuose, susidariusias nuotekas nukreipiant ir išvalant gamybinių nuotekų valymo įrenginiuose. Ši technologija bus taikoma ir I-os bei II-os plėtros etapuose. UAB „NEO GROUP“ III-ios plėtros etape planuoja įsidiegti susidariusių dujų atskyrimo ir sudeginimo sistemą (stripingo kolona), kuri išgarina lakius organinius junginius (toliau – LOJ) ir kitas medžiagas iš nuotekų ir jas sudegina. PAV ataskaitoje pateikiamas drėgnos valymo bei atskyrimo ir sudeginimo metu iš technologinių įrenginių išsiskiriančių medžiagų ir jų kiekių palyginimas.

 PAV ataskaitoje nagrinėjamos 3 galimos veiklos alternatyvos ir nulinė alternatyva, atitinkanti šiuo metu vykdoma ūkinę veiklą.

 **Nulinė alternatyva (esama veikla)** Šiuo metu dviejų esamų gamybinių eilių polietilentereftalato (PET1 ir PET2) granulių, skirtų maistinės ir nemaistinės taros gamybai, gamybos pajėgumas - 880 t/parą, 308 000 t/metus. Sunaudojamos elektros energijos kiekis šiuo metu siekia 140 800 MWh, gaminamas ir sunaudojamas šilumos kiekis siekia 240 000 MWh. Šiam šilumos kiekiui pagaminti sunaudojama 8985,25 tūkst. m3 gamtinių dujų ir iki 80 tūkst. t biokuro. Šiuo metu aromatinių poliesterio poliolių gamybos (toliau **–** APP) pajėgumas - 9458 t/metus, iš kurių – 2500 t/m poliolio mišinių.

 **I veiklos alternatyva (atitinka I PŪV plėtros etapą)** Planuojamas esamų PET granulių gamybos linijų našumų padidinimas 9,1 proc. nediegiant naujų technologinių įrenginių, tik atlikus technologinių procesų pakeitimus. UAB „NEO GROUP“ PET granulių gamybos pajėgumas išaugs iki 960 t/parą, 336 000 t/metus. Padidinus veikiančių įrenginių našumą bus sunaudojama iki 145 000 MWh elektros energijos per metus, šilumos – iki ~261 840 MWh, gamtinių dujų kiekis šilumai pagaminti iki ~9802,9 tūkst. m3. Biokuro sunaudojimo kiekis lieka pastovus. APP gamyboje pakeitimai nenumatomi.

 **II veiklos alternatyva (atitinka II PŪV plėtros etapą)** Planuojamas gatavos produkcijos sandėlio išplėtimas įtakos tik vietoje laikomos produkcijos kiekio padidėjimą bei vietoje saugomų žaliavų ir pakuotės kiekių padidėjimą. Gaminamos produkcijos kiekis ir resursų suvartojimas nesikeis.

 **III veiklos alternatyva (atitinka III PŪV plėtros etapą)** Įdiegus PET3 granulių gamybos linijos technologinius įrenginius ir atlikus pagalbinių technologinių procesų pakeitimus bendras UAB „NEO GROUP“ PET granulių gamybos pajėgumas išaugs iki 1440 t/parą, 504 000 t/metus. Elektros energijos sunaudojimas dėl PET3 technologinių įrenginių įdiegimo padidės maždaug iki 176 000 MWh, šilumos iki 393 000 MWh, gamtinių dujų suvartojimas iki 24 670,41 tūkst. m3. APP gamyboje pakeitimai nenumatomi.

 ***Žaliavų, cheminių medžiagų ir preparatų sunaudojimas***

 Pagrindinės žaliavos PET granulių gamybai tereftalio rūgštis, izoftalio rūgštis, monoetilenglikolis ir dietilenglikolis, stibio katalizatorius 160 t.

 Šiuo metu tereftalio rūgšties sunaudojama 25 8450 t, izoftalio rūgšties – 6160 t, monoetilenglikolio 101324 t, dietilenglikolio 1540 t, stibio katalizatoriaus 160 t. Kitų cheminių medžiagų sunaudojama nedaug, nuo 0,14 iki 60 t. Iš pagalbinių medžiagų daugiausiai sunaudojama skystų trąšų (KAS) 120 t.

 PŪV vystymo metu sunaudojamų žaliavų ir pagalbinių medžiagų kiekis padidėja proporcionaliai pagaminamos produkcijos kiekiui, po pirmo etapo visų sunaudojamų medžiagų kiekiai padidėja 9,1 proc., po trečiojo apie 40 procentų. Tačiau vietoje saugomų žaliavų ir cheminių medžiagų kiekis išlieka nepakitęs.

 Tik II PŪV vystymo etape, išplėtus gatavos produkcijos sandėlį ir jame įrengus žaliavų saugojimo zoną, atitinkančią Lietuvos Respublikos cheminių medžiagų ir preparatų įstatyme nustatytus reikalavimus, jame papildomai saugoma 647 t cheminių medžiagų.

 ***Technologiniai procesai.***

 PET granulių gamybos procesas apima tokias veiklas: žaliavų pristatymas, iškrovimas ir sandėliavimas; technologinis PET granulių gamybos procesas; gatavos produkcijos sandėliavimas; gatavos produkcijos išvežimas. I-as PŪV vystymo etapas numato pilnai panaudoti esamos sumontuotos technologinės įrangos galimybes, nauji technologiniai įrenginiai nemontuojami. II-ame PŪV vystymo etape esamos rampos sąskaita išplečiami gatavos produkcijos sandėliai, viena priestato dalis bus skirta PET granulėms didmaišiuose dviem eilėmis sandėliuoti, antra - sandėliuoti žaliavas ir chemines medžiagas ant palečių. Technologiniai procesai nekeičiami, nauji technologiniai įrenginiai nemontuojami. III-iame PŪV vystymo etape numatoma įrengti dar vieną PET granulių gamybos liniją PET3, kuri bus analogiška esamoms linijoms PET1 ir PET 2. Šiai gamybos linijai sklype Industrijos g. 4, pastatomas pastatas, analogiškas esamiems gamybiniams pastatams. III-iame PŪV vystymo etape statomi arba išplečiami kai kurių pagalbinių procesų pastatai ir statiniai bei montuojama papildoma įranga sklype Industrijos g. 2:

* 1200 m3 talpos dietilenglikolio (DEG) rezervuaras (ekspl. Nr. 09.2) su vamzdynu iki siurblinės (ekspl. Nr. 09), šioje vietoje dabar esamos 3 DEG talpyklos demontuojamos, dvi iškeliamos, viena sumontuojama šalia rezervuaro kaip rezervinė;
* Esamo suspausto oro ir azoto gamybos pastato (ekspl. Nr. 11) išplėtimas (ekspl. Nr. 11.1) papildomo kompresoriaus sumontavimui;
* Esamų aukštatemperatūrinio šilumos nešėjo katilinių (ekspl. Nr.06 ir 06.1) pastatų išplėtimas (ekspl. Nr. 06.2) papildomų išcentrinių siurblių sumontavimui;
* Papildomi gatavos produkcijos silosai PET3 linijos produkcijai (ekspl. Nr. 03.2);
* Estakados komunikacijų sujungimui su PET3 pastatu. Aukštatemperatūrio šilumos nešėjo T66 pirminis kontūras apjungimas į vieną bendrą kontūrą, į jį įtraukiant naujai projektuojamą PET3 granulių gamybos liniją;
* Visi PET3 linijos vidaus inžineriniai tinklai sujungiami su įmonės inžineriniais tinklais;
* LOJ atskyrimo ir sudeginimo sistemos (stripingo kolonos) įrengimas.

 Technologiniame procese susidariusios nuotekos valomos biologiniame gamybinių nuotekų valymo įrenginyje, kurį sudaro buferinė talpa, aerotankai, dumblo sausinimo įrenginiai.

 Šiuo metu PET granulių gamybos metu technologiniame procese susidarančių dujų valymas atliekamas drėgnuose skruberiuose – išeinamųjų dujų plautuvuose. Šio proceso metu susidarančios nuotekos nuvedamos į gamybinių nuotekų biologinio valymo įrenginį, kurio našumas 494 m³/d.

 Tokio valymo įrenginio našumo pakanka planuojamai ūkinei veiklai įgyvendinus I-ą ir II-ą plėtros etapus, bet nepakanka įdiegus PET3 granulių gamybos liniją. Todėl III-iame plėtros etape atsisakoma šlapio dujų valymo išeinamųjų dujų plautuvuose – skruberiuose, tačiau jis ir toliau bus naudojamas pastos paruošimo induose – skruberiuose, tam, kad dėl galimo dulkių susidarymo dozuojant žaliavas nebūtų pakenkta emisijų deginimo procesui.

 Vietoje dujų plovimo skruberiuose įdiegiama stripingo sistema į kurią tiekiamas technologinis vanduo iš PET1, PET2, PET3 linijų. Technologinis vanduo tiekiamas į tris tarpusavyje susisiekiančias uždaras buferines talpyklas, bendras tūris – 300 m3, o iš jų paskirstoma į stripingo kolonas (iš viso 2 vnt.) Stripingo kolonoje iš technologinio vandens šilumos ir oro srauto pagalba bus išgarinami LOJ, kurie bus nuvedami į deginimo įrenginį.

 Planuojama, kad LOJ deginimui bus nuvedami į du jau esamus gamybinius dujinius šildytuvus. Vienu metu LOJ deginimas bus vykdomas dviejuose dujinių katilinių šildytuvuose. Papildomai bus suprojektuotas ir įrengtas LOJ nuvedimas deginimui į kitus 1 arba 2 gamybinius dujinius šildytuvus, kurie bus naudojami neveikiant pirmiems šildytuvams (planinio remonto ar gedimo atveju).

 PAV ataskaitoje atlikta esamos ir planuojamos ūkinės veiklos technologijų atitikimo GPGB analizė apimanti visus tris PŪV plėtros etapus. GPGB atitikimo analizė atlikta pagal ES bendruosius GPGB informacinius dokumentus, GPGB informacinį dokumentą polietilentereftalato (PET) pluošto gamybai ir GPGB „Organinių medžiagų gamybai dideliais kiekiais“. PAV ataskaitoje nurodyta, kad naudojamos technologijos atitinka GPGB taikomus reikalavimus, todėl technologinės PET granulių gamybos alternatyvos nenagrinėjamos.

 ***Informacija apie atliekų tvarkymą***

 UAB „NEO GROUP“ susidarančios atliekos surenkamos, saugojamos ir rūšiuojamos jų susidarymo vietoje taip, kad nekeltų pavojaus darbuotojų sveikatai ir aplinkai. Visos atliekos (pavojingos ir nepavojingos) priduodamos atliekų tvarkytojams, registruotiems Atliekas tvarkančių įmonių registre (Atliekų tvarkytojų valstybės registre) ir turintiems leidimus tvarkyti atitinkamas atliekas.

 Įgyvendinus visus tris PŪV vystymo etapus naujų atliekų susidarymas nenumatomas. II-o PŪV vystymo etapo įgyvendinimas neįtakos susidarančių atliekų kiekio didėjimo. Įgyvendinus I-ą ir III-ią etapus, tam tikrų įmonėje susidarančių atliekų kiekis padidės, tačiau didžiausi atliekų kiekiai saugojami objekte I-o ir II-o vystymo etapų metu nesikeičia. III-io PŪV vystymo etapo metu tam tikrų atliekų didžiausi kiekiai saugomi objekte didėja 30 - 50 proc., daugumos atliekų saugojimo kiekis nesikeičia, užpildyti konteineriai išvežami dažniau.

 UAB „NEO GROUP“ netvarko ir neperdirba nei savo, nei kitų įmonių atliekų. Vykdoma aromatinio poliesterio poliolio ir poliolio mišinių gamyba yra nekondicinio PET produktų perdirbimas. Tai yra PET nekondicinės granulės, gabaliukai, dulkės, oligomerai, polimerai. Ši veikla nei viename PŪV plėtros etape neplėtojama.

 ***Informacija apie PŪV poveikį vandeniui, nuotekų tvarkymą***

 Vadovaujantis Upių, ežerų ir tvenkinių kadastro duomenimis, PŪV teritorija nepatenka į vandens telkinių apsaugos juostas ir zonas. Vadovaujantis Požeminio vandens vandenviečių žemėlapio duomenimis, UAB „NEO GROUP“ teritorija nepatenka į vandenviečių apsaugos zonas. Centralizuoto vandens tiekimo vandenviečių įmonės aplinkoje nėra.

 Pagal UAB „NEO GROUP“ požeminio vandens monitoringo rezultatus, ir atliktus ekogeologinius tyrimus, gruntinis vanduo technogeninės taršos požymių neturi.

 Vanduo UAB „NEO GROUP“ tiekiamas 2 žiediniais vamzdynais DN 300 mm iš AB „Klaipėdos vanduo“ pagal Šalto vandens tiekimo ir nuotekų šalinimo bei valymo pirkimo –pardavimo sutartį.

 III-io etapo metu, naujai statomam gamybiniam PET3 pastatui, numatoma įrengti vandentiekį, vandenį tiekti požeminiais plastikiniais vamzdžiais pasijungiant nuo jau įrengtų vandentiekio tinklų įmonės teritorijoje. Vandentiekio tinkluose numatoma naudoti plieninę uždaromąją armatūrą.

 Šiuo metu UAB „NEO GROUP“ suvartoja 449 107,5 m3/m vandens. Santykinis vandens suvartojimas 1 t PET granulių pagaminti – 1,458 m3. I-o PŪV vystymo etapo metu vandens suvartojimas padidės iki 476 337,5 m3/m., tačiau santykinis vandens suvartojimas 1 t PET granulių pagaminti sumažės iki 1,418 m3. III-io PŪV vystymo etapo metu vandens suvartojimas padidės iki 529 437,5 m3/m., santykinis vandens suvartojimas 1 t PET granulių pagaminti sumažės iki 1,418 m3. Po trečio etapo santykinį vandens kiekio sumažėjimą apie 20 % nulemia stripingo kolonos įdiegimas technologiniame procese susidariusių dujų (LOJ) surinkimui ir sudeginimui.

 Įmonėje susidaro cheminėmis medžiagomis užterštos gamybinės nuotekos, buitinės nuotekos, santykinai švarios gamybinės nuotekos (aušintuvių vanduo), paviršinės nuotekos nuo kietųjų dangų ir švarios paviršinės nuotekos nuo stogų.

 Įmonėje susidarančios cheminėmis medžiagomis užterštos gamybinės nuotekos valomos įmonės „Nijhuis Water Technology“ (toliau – gamintojas) firmos biologinio valymo įrenginiuose. Jų našumas 494 m³/dieną arba 20,5 m³/val. Šiuo metu gamybinių nuotekų, patenkančių į valymo įrenginius, kiekis siekia 475,1 m3/d. Numatoma, kad po I-o PŪV vystymo etapo gamybinių nuotekų kiekis padidės iki 490,1 m3/d. Po III-io PŪV vystymo etapo, įdiegus stripingo koloną dujų surinkimui ir sudeginimui, gamybinių nuotekų kiekis sumažės iki 485,1 m3/d. Pagal PAV ataskaitoje pateiktą informaciją, susidariusių gamybinių nuotekų hidraulinė ir cheminė apkrova visais plėtros etapais neviršys gamintojo nustatytų ribinių verčių. Apvalytos gamybinės ir buitinės nuotekos pagal sutartį be valymo išleidžiamos į AB „Klaipėdos vanduo“ tinklus.

 Aušintuvių vanduo ir paviršinės nuotekos nuo kietųjų dangų surenkamos kartu ir apvalytos naftos gaudyklėje iki reikiamų koncentracijų išleidžiamos į griovį (į šiaurę nuo PŪV teritorijos), įtekantį į Kretainio, toliau į Smeltalės upelį. Aušintuvių vandens kiekis šiuo metu – 437 m3/d, numatoma, kad po I-o PŪV vystymo etapo padidės iki 477 m3/d, po III-io vystymo etapo – iki 715 m3/d. Paviršinių lietaus nuotekų kiekis nuo kietųjų dangų šiuo metu yra 566,38 m3/d. Planuojama, kad paviršinių lietaus nuotekų kiekis padidės iki 601,48 m3/d tik po III-io PŪV vystymo etapo, paklojus naujas dangas. Su minėtomis mišriomis nuotekomis į gamtinę aplinką išleidžiamiems teršalams apskaičiuota didžiausia leistina tarša (DLT), užtikrinanti gerą vandens telkinio būklę. Esamos naftos gaudyklės našumas 90 m3/s, yra pakankamas visais PŪV vystymo etapais susidarančiam mišrių nuotekų (aušintuvių vanduo ir paviršinės nuotekos nuo kietųjų dangų) kiekiui apvalyti.

 Paviršinės (lietaus) nuotekos nuo stogų į gamtinę aplinką išleidžiamos be valymo, jos švarios ir paviršinio vandens telkinio būklės neįtakos.

 PAV ataskaitoje nurodyta, kad įmonės veikla šiuo metu nesukelia reikšmingo neigiamo poveikio vandens telkiniams, planuojamos PŪV plėtros etapais taršos padidėjimas bus kontroliuojamas, todėl reikšmingo poveikio vandens telkinių būklei nenumatoma.

 ***Informacija apie PŪV poveikį aplinkos orui***

 Planuojamos ūkinės veiklos metu aplinkos oras bus veikiamas pagrindinės įmonės veiklos ir pagalbinių procesų metu susidarančiais aplinkos oro teršalais iš stacionarių ir mobilių aplinkos oro taršos šaltinių.

 Išmetami teršalai, jų kiekiai ir taršos šaltinių parametrai kiekvieno iš trijų PŪV vystymo etapo atveju keisis tokia apimtimi:

* I-as PŪV vystymo etapas – įgyvendinus šį plėtros etapą, esamų įmonės aplinkos oro taršos šaltinių skaičius nesikeičia, naujų šaltinių nenumatoma, keisis atskirų šaltinių darbo laikas ir išmetamų teršalų kiekis;
* II-as PŪV vystymo etapas – šio plėtros įgyvendinimas įmonės aplinkos oro taršai jokios įtakos neturės, tarša išliks tokia pati kaip ir po I-o etapo, todėl atskirai nėra vertinama;
* III-ias PŪV vystymo etapas - įgyvendinus šį plėtros etapą esamų įmonės aplinkos oro taršos šaltinių skaičius sumažėja, numatomi nauji aplinkos oro taršos šaltiniai, taip pat keisis atskirų esamų šaltinių išmetamų teršalų kiekiai.

 Įmonės eksploatuojami mobilūs taršos šaltiniai esamoje ir planuojamoje ūkinėje veikloje - lengvieji automobiliai ir autokrautuvai. Eksploatuojami lengvieji automobiliai kaip kurą naudoja benziną ir dyzeliną, autokrautuvai – suskystintas naftos dujas (SND). Įgyvendinus įmonės plėtrą numatomas krautuvų naudojamo kuro kiekio padidėjimas, proporcingai gamybos apimčių padidėjimui. Atitinkamai pasikeis ir krautuvų tarša. Lengvųjų automobilių tarša nesikeis.

 **I-o PŪV plėtros etapo ir II-o PŪV plėtros etapo** atveju transportas sunaudos apie 15 t/metus dyzelino, 40 t/metus benzino ir 104 t/metus SND.Į aplinkos orą iš mobilių taršos šaltinių išsiskirs: anglies monoksidas (CO) – 3,940 t/metus; azoto oksidai (NOx) – 6,897 t/metus; lakūs organiniai junginiai (LOJ) – 1,111 t/metus; kietosios dalelės – 0,040 t/metus, viso – 11,988 tonų per metus teršalų. **III-ios PŪV vystymo etapo** atveju transportas sunaudos apie 15 t/metus dyzelino, 40 t/metus benzino ir 138,0 t/metus SND. Į aplinkos orą iš mobilių taršos šaltinių išsiskirs: CO – 4,104 t/metus; NOx – 8,974 t/metus; LOJ – 1,340 t/metus; kietosios dalelės – 0,048 t/metus, viso – 14,466 tonų per metus teršalų.

 Išmetami teršalai lyginant su esama situacija, įgyvendinus I-ą ir II-ą etapą - nesikeis, po III-io etapo planuojama, kad išmetamų teršalų skaičius bus mažesnis.

Esamos UAB „NEO GROUP“ūkinėsveiklosmetu į aplinkos orą bus išmetama apie 971,7817 t teršalų per metus (kai biokurui naudojama 100% mediena), arba975,6067 t teršalų per metus (kai biokurui naudojama 50% mediena, 50% ligninas). **I-o PŪV plėtros etapo ir II-o PŪV vystymo etapo** metu į aplinkos orą bus išmetama apie 979,8698 t teršalų per metus (kai biokurui naudojama 100% mediena), arba983,6948 t teršalų per metus (kai biokurui naudojama 50% mediena, 50% ligninas). **III-io PŪV vystymo etapo** metu į aplinkos orą bus išmetama apie 1029,6395 t teršalų per metus (kai biokurui naudojama 100% mediena), arba 1033,4645 t teršalų per metus (kai biokurui naudojama 50% mediena, 50% ligninas).

 Lyginant planuojamą situaciją po I-o plėtros etapo su esama situacija, planuojama, kad tarša į aplinkos orą gali padidėti apie 0,8 proc. per metus. Anglies monoksido tarša gali padidėti apie 0,5 proc. per metus, azoto oksidų – apie 2,5 proc. Planuojamas kietųjų dalelių (C) išmetamo kiekio padidėjimas – apie 8 proc., acto rūgšties – apie 7 proc. per metus. Likusių teršalų kiekiai išlieka tokie patys arba padidėja labai nežymiai.

 Palyginus planuojamą situaciją po III-io plėtros etapo su esama situacija, planuojama, kad suminė tarša gali padidėti apie 6 proc. per metus. Didžiausias taršos padidėjimas fiksuojamas iš aukštų parametrų šilumos nešėjo (toliau – AOŠ) katilinių, nes čia bus sudeginami pastebimai didesni dujų kiekiai. Anglies monoksido ir azoto oksidų tarša gali padidėti apie 20 proc. per metus. Iš gamybos išmetamų teršalų didžiausias padidėjimas fiksuojamas kietosioms dalelėms (C) – apie 60 proc., acto rūgšties – apie 80 proc., acetaldehido – apie 40 proc. Likusių teršalų kiekiai išlieka tokie patys arba padidėja labai nežymiai.

 PAV ataskaitoje aplinkos oro teršalų sklaidos matematinis modeliavimas atliktas kompiuterinių programų paketu „AERMOD View”, AERMOD matematiniu modeliu, skirtu pramoninių šaltinių kompleksų išmetamų teršalų sklaidai aplinkoje simuliuoti. Modeliavimui buvo naudojami Klaipėdos hidrometeorologinės stoties meteorologiniai duomenys, kuriuos pateikė Lietuvos hidrometeorologijos tarnyba. Meteorologinių duomenų paketą sudaro 2010-2014 m. laikotarpio, keturių pagrindinių meteorologinių parametrų reikšmės kiekvienai metų valandai: aplinkos temperatūra, vėjo greitis ir kryptis, debesuotumas.

 AERMOD modeliu atliktas teršalų sklaidos matematinis modeliavimas I-o PŪV vystymo etapui ir III-io PŪV vystymo etapui.

 Atlikus **I-am PŪV vystymo etapui ir II-am PŪV vystymo etapui** išmetamų teršalų sklaidos aplinkos ore modeliavimą, nustatyta, kad *anglies monoksidas* 8 valandų (ribinė vertė (toliau – RV) 10000 µg/m3) nevertinant foninio užterštumo – 624,354 µg/m3, o 8 valandų vertinant su foniniu užterštumu – 693,687 µg/m3; kietųjų dalelių (toliau - KD) *KD10* paros (RV 50 µg/m3) nevertinant foninio užterštumo – 0,219µg/m3, o paros vertinant su foniniu užterštumu – 25,219 µg/m3; *KD10* 1 metų (RV 40 µg/m3) nevertinant foninio užterštumo – 0,295 µg/m3, o 1 metų vertinant su foniniu užterštumu – 25,295µg/m3; *KD2,5* 1 metų (RV 25 µg/m3) nevertinant foninio užterštumo – 0,147µg/m3, o 1 metų vertinant su foniniu užterštumu – 0,147µg/m3; *lakiųjų organinių junginių* pusės valandos (RV 5000 µg/m3) nevertinant foninio užterštumo – 0,258 µg/m3, o pusės valandos vertinant su foniniu užterštumu – 187,7 µg/m3; *sieros dioksidas* 1 valandos (RV 350 µg/m3) nevertinant foninio užterštumo – 3,604µg/m3, o 1 valandos vertinant su foniniu užterštumu – 5,704 µg/m3; *sieros dioksidas* paros (RV 125 µg/m3) nevertinant foninio užterštumo – 0,901µg/m3, o paros vertinant su foniniu užterštumu – 4,322 µg/m3; *azoto dioksidas* 1 valandos (RV 200 µg/m3) nevertinant foninio užterštumo 35,392 µg/m3, o 1 valandos vertinant su foniniu užterštumu – 44,892 µg/m3; *azoto dioksidas* 1 metų (RV 40 µg/m3) nevertinant foninio užterštumo – 1,903 µg/m3, o 1 metų vertinant su foniniu užterštumu – 11,403 µg/m3; *acetaldehidas* pusės valandos (RV 10 µg/m3) nevertinant foninio užterštumo – 4,785µg/m3, o su pusės valandos vertinant su foniniu užterštumu – 4,785µg/m3; *1,3-butadienas* pusės valandos (RV 3000 µg/m3) nevertinant foninio užterštumo – 0,081µg/m3, o su pusės valandos vertinant su foniniu užterštumu – 0,081µg/m3; *2-metil-1,3-dioksolanas* pusės valandos (RV 200 µg/m3) nevertinant foninio užterštumo – 3,806µg/m3, o su pusės valandos vertinant su foniniu užterštumu – 3,806µg/m3; *acetonas* pusės valandos (RV 350 µg/m3) nevertinant foninio užterštumo – 0,007µg/m3, o su pusės valandos vertinant su foniniu užterštumu – 0,018µg/m3; *acto rūgštis* pusės valandos (RV 200 µg/m3) nevertinant foninio užterštumo – 0,315µg/m3, o su pusės valandos vertinant su foniniu užterštumu – 1,151µg/m3; *benzenas* 1metų (RV 5 µg/m3) nevertinant foninio užterštumo – 0,012µg/m3, o su pusės valandos vertinant su foniniu užterštumu – 0,012µg/m3; *dioksanas-1,4* pusės valandos (RV 70 µg/m3) nevertinant foninio užterštumo – 0,344µg/m3, o su pusės valandos vertinant su foniniu užterštumu – 0,344µg/m3; *etilbenzenas* pusės valandos (RV 20 µg/m3) nevertinant foninio užterštumo – 0,000015µg/m3, o su pusės valandos vertinant su foniniu užterštumu – 0,021µg/m3; *etilenglikolis* pusės valandos (RV 1000 µg/m3) nevertinant foninio užterštumo – 0,023µg/m3, o su pusės valandos vertinant su foniniu užterštumu – 0,324µg/m3; *fenolis* pusės valandos (RV 10 µg/m3) nevertinant foninio užterštumo – 0,0031µg/m3, o su pusės valandos vertinant su foniniu užterštumu – 0,0031 µg/m3; *furanas* pusės valandos (RV 10 µg/m3) nevertinant foninio užterštumo – 0,45µg/m3, o su pusės valandos vertinant su foniniu užterštumu – 0,45µg/m3; *izopropanolis* pusės valandos (RV 600 µg/m3) nevertinant foninio užterštumo – 3,453µg/m3, o su pusės valandos vertinant su foniniu užterštumu – 3,453µg/m3; *ksilenas* pusės valandos (RV 200 µg/m3) nevertinant foninio užterštumo – 0,0283µg/m3, o su pusės valandos vertinant su foniniu užterštumu – 0,19µg/m3; *tetrachloretilenas* pusės valandos (RV 500 µg/m3) nevertinant foninio užterštumo – 0,00011µg/m3, o su pusės valandos vertinant su foniniu užterštumu – 0,00011µg/m3; *toluenas* pusės valandos (RV 600 µg/m3) nevertinant foninio užterštumo – 1,514µg/m3, o su pusės valandos vertinant su foniniu užterštumu – 1,514µg/m3; *trimetilbenzenas* pusės valandos (RV 20 µg/m3) nevertinant foninio užterštumo – 0,000069µg/m3, o su pusės valandos vertinant su foniniu užterštumu – 0,000069µg/m3; *geležis ir jos junginiai* paros (RV 40 µg/m3) nevertinant foninio užterštumo – 0,027µg/m3, o su pusės valandos vertinant su foniniu užterštumu – 0,074µg/m3; *mangano oksidai* pusės valandos (RV 10 µg/m3) nevertinant foninio užterštumo – 0,00001µg/m3, o su pusės valandos vertinant su foniniu užterštumu – 0,016µg/m3; *sieros rūgštis* pusės valandos (RV 300 µg/m3) nevertinant foninio užterštumo – 0,034µg/m3, o su pusės valandos vertinant su foniniu užterštumu – 0,034µg/m3.

 Atlikus **III-iam PŪV vystymo etapui** išmetamų teršalų sklaidos aplinkos ore modeliavimą, nustatyta, kad *anglies monoksidas* 8 valandų (ribinė vertė (toliau – RV) 10000 µg/m3) nevertinant foninio užterštumo – 624,354 µg/m3, o 8 valandų vertinant su foniniu užterštumu – 693,687µg/m3; kietųjų dalelių (toliau - KD) *KD10* paros (RV 50 µg/m3) nevertinant foninio užterštumo – 0,228µg/m3, o paros vertinant su foniniu užterštumu – 25,228 µg/m3; *KD10* 1 metų (RV 40 µg/m3) nevertinant foninio užterštumo – 0,335 µg/m3, o 1 metų vertinant su foniniu užterštumu – 25,335µg/m3; *KD2,5* 1 metų (RV 25 µg/m3) nevertinant foninio užterštumo – 0,167µg/m3, o 1 metų vertinant su foniniu užterštumu – 0,167µg/m3; *lakiųjų organinių junginių* pusės valandos (RV 5000 µg/m3) nevertinant foninio užterštumo – 0,265 µg/m3, o pusės valandos vertinant su foniniu užterštumu – 186,498 µg/m3; *sieros dioksidas* 1 valandos (RV 350 µg/m3) nevertinant foninio užterštumo – 3,604µg/m3, o 1 valandos vertinant su foniniu užterštumu – 5,704 µg/m3; *sieros dioksidas* paros (RV 125 µg/m3) nevertinant foninio užterštumo – 0,901µg/m3, o paros vertinant su foniniu užterštumu – 1,601 µg/m3; *azoto dioksidas* 1 valandos (RV 200 µg/m3) nevertinant foninio užterštumo 35,392 µg/m3, o 1 valandos vertinant su foniniu užterštumu – 44,892 µg/m3; *azoto dioksidas* 1 metų (RV 40 µg/m3) nevertinant foninio užterštumo – 1,903 µg/m3, o 1 metų vertinant su foniniu užterštumu – 11,403 µg/m3; *acetaldehidas* pusės valandos (RV 10 µg/m3) nevertinant foninio užterštumo – 2,589µg/m3, o su pusės valandos vertinant su foniniu užterštumu – 2,591µg/m3; *2-metil-1,3-dioksolanas* pusės valandos (RV 200 µg/m3) nevertinant foninio užterštumo – 2,885µg/m3, o su pusės valandos vertinant su foniniu užterštumu – 2,885µg/m3; *acetonas* pusės valandos (RV 350 µg/m3) nevertinant foninio užterštumo – 0,00003µg/m3, o su pusės valandos vertinant su foniniu užterštumu – 0,012µg/m3; *acto rūgštis* pusės valandos (RV 200 µg/m3) nevertinant foninio užterštumo – 0,396µg/m3, o su pusės valandos vertinant su foniniu užterštumu – 1,14µg/m3; *benzenas* 1metų (RV 5 µg/m3) nevertinant foninio užterštumo – 0,012µg/m3, o su pusės valandos vertinant su foniniu užterštumu – 0,012µg/m3; *dioksanas-1,4* pusės valandos (RV 70 µg/m3) nevertinant foninio užterštumo – 0,304µg/m3, o su pusės valandos vertinant su foniniu užterštumu – 0,304µg/m3; *etilenglikolis* pusės valandos (RV 1000 µg/m3) nevertinant foninio užterštumo – 0,029µg/m3, o su pusės valandos vertinant su foniniu užterštumu – 0,325µg/m3; *fenolis* pusės valandos (RV 10 µg/m3) nevertinant foninio užterštumo – 0,0031µg/m3, o su pusės valandos vertinant su foniniu užterštumu – 0,0031µg/m3; *furanas* pusės valandos (RV 10 µg/m3) nevertinant foninio užterštumo – 0,449µg/m3, o su pusės valandos vertinant su foniniu užterštumu – 0,449µg/m3; *izopropanolis* pusės valandos (RV 600 µg/m3) nevertinant foninio užterštumo – 3,453µg/m3, o su pusės valandos vertinant su foniniu užterštumu – 3,453µg/m3; *ksilenas* pusės valandos (RV 200 µg/m3) nevertinant foninio užterštumo – 0,0001µg/m3, o su pusės valandos vertinant su foniniu užterštumu – 0,188µg/m3; *toluenas* pusės valandos (RV 600 µg/m3) nevertinant foninio užterštumo – 1,495 µg/m3, o su pusės valandos vertinant su foniniu užterštumu – 1,495µg/m3; *geležis ir jos junginiai* paros (RV 40 µg/m3) nevertinant foninio užterštumo – 0,027µg/m3, o su pusės valandos vertinant su foniniu užterštumu – 0,074µg/m3; *mangano oksidai* pusės valandos (RV 10 µg/m3) nevertinant foninio užterštumo – 0,00001µg/m3, o su pusės valandos vertinant su foniniu užterštumu – 0,016µg/m3; *sieros rūgštis* pusės valandos (RV 300 µg/m3) nevertinant foninio užterštumo – 0,034µg/m3, o su pusės valandos vertinant su foniniu užterštumu – 0,034µg/m3.

 ***Aplinkos oro teršalų sklaidos modeliavimo rezultatų apibendrinimas***

 Vertinant PŪV po I-o plėtros etapo išmetamų teršalų sklaidos aplinkos ore matematinio modeliavimo rezultatus, matyti, kad nei vieno teršalo atveju, kartu su fonine tarša, ribinės vertės nėra viršijamos. Didžiausia anglies monoksido 8 val. vidurkio koncentracija siekia 7% ribinės vertės, azoto dioksido 1 valandos vidurkio koncentracija - 22%, metų – 29%, kietųjų dalelių (KD10) paros vidurkio koncentracija - 50%, metų - 63%, acetaldehido 1 valandos vidurkio koncentracija - 48% ribinės vertės. Likusių teršalų apskaičiuotos didžiausios koncentracijos siekia iki 5% jų ribinės vertės.

 Vertinant PŪV po III-io plėtros etapo išmetamų teršalų sklaidos aplinkos ore matematinio modeliavimo rezultatus, matyti, kad nei vieno teršalo atveju, kartu su fonine tarša, ribinės vertės taip pat nėra viršijamos. Didžiausios apskaičiuotos teršalų koncentracijos lyginant su I-o etapo apskaičiuotomis vertėmis keičiasi labai nežymiai, fiksuojamas ženklesnis acetaldehido koncentracijos sumažėjimas iki 26% ribinės vertės.

 Didžiausios teršalų koncentracijos buvo apskaičiuotos iki 150 m atstumu nuo įmonės teritorijos ribų. Didesniu atstumu – teršalų koncentracijos pastebimai mažėja ir susilygina su fonine tarša.

 ***Informacija apie PŪV triukšmo lygį***

 PAV ataskaitoje triukšmo sklaidos skaičiavimai bus atliekami kiekvienam PŪV vystymo etapui atskirai. Stacionarių ir mobilių šaltinių triukšmas planuojamoje naudoti žemės sklypo dalies teritorijoje apskaičiuotas naudojant programinę įrangą CadnaA (Computer Aided Noise Abatment), o triukšmo ribiniai dydžiai vertinami vadovaujantis Lietuvos higienos normos HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ (toliau – HN 33:2011) reikalavimais.

 Visais PŪV plėtros etapais (I-ame PŪV plėtros etape, II-ame PŪV plėtros etape, III-iame PŪV plėtros etape) prognozuojami ekvivalentiniai triukšmo lygiai dienos (6-18 val.) ir vakaro (18-22 val.) laikotarpiais nei ties UAB „NEO GROUP“ ūkinei veiklai nustatytos SAZ ribomis, nei už jų, neviršys HN 33:2011 reglamentuojamų didžiausių leidžiamų triukšmo ribinių dydžių gyvenamuosiuose bei visuomeninės paskirties pastatuose bei jų aplinkoje.

 Nakties laikotarpiu (22-6 val.) visais PŪV plėtros etapais prognozuojamas ekvivalentinis triukšmo lygis ties UAB „NEO GROUP“ nustatyta SAZ pietine dalimi siekia 49 dBA ir viršija HN 33:2011 reglamentuojamą didžiausią leidžiamą triukšmo ribinį dydį (norma – 45 dBA). Prognozuojamas ekvivalentinis triukšmo lygis iki 45 dBA lygio sumažėja apie 50 metrų atstumu į pietus nuo ūkinei veiklai nustatytos SAZ ribos. Todėl visų trijų PŪV plėtros etapų prognozuojama triukšmo tarša įtakoja veiklai nustatytos SAZ ribų pietinėje dalyje keitimą (didinimą). Visais PŪV plėtros atvejais būtina patikslinti SAZ ribas pietinėje dalyje jas praplečiant pagal prognozuojamą ekvivalentinio triukšmo 45 dBA izoliniją.

 PAV ataskaitoje nustatyta, kad artimiausioje gyvenamoje aplinkoje, esančioje didesniu nei 400 m atstumu nuo PŪV teritorijos ribų, apskaičiuotas triukšmo rodiklis visais paros laikotarpiais yra <30 dBA, todėl daroma išvada, kad PŪV visų veiklos vystymo etapų atvejais vykdoma veikla neturės akustinio efekto gyvenamajai aplinkai.

 Vertinant apskaičiuotus prognozuojamus transporto triukšmo rodiklius, nustatyta, kad triukšmo lygis artimiausioje gyvenamoje aplinkoje visais paros laikotarpiais neviršija HN 33:2011 reglamentuojamų didžiausių leidžiamų triukšmo ribinių dydžių. PŪV transporto triukšmo lygius gyvenamoje aplinkoje įtakoja labai nežymiai. I-as ir II-as PŪV plėtros etapai įtakos transporto triukšmo lygiui gyvenamoje aplinkoje neturės, įgyvendinus III-ią PŪV plėtros etapą galimas triukšmo lygio padidėjimas iki 1 dBA.

 ***Informacija apie PŪV kvapus***

 Tam tikri aplinkos oro taršos šaltinių išmetami teršalai turi kvapą, todėl PAV ataskaitoje naudojant AERMOD View programinę įrangą, buvo atliktas kvapo sklaidos matematinis modeliavimas. Modeliavimas atliktas įvertinus išmetamų teršalų skleidžiamo kvapo didžiausias emisijas kiekvienam taršos šaltiniui.

 Atliktas visų PŪV plėtros etapų kvapų sklaidos aplinkos ore modeliavimas parodė, kad kvapų koncentracija valandos vidurkio intervale, nesieks ribinės 8 OUE/m3 vertės, nustatytos Lietuvos higienos norma HN 121:2010 „Kvapo koncentracijos ribinė vertė gyvenamosios aplinkos ore“ (toliau – HN 121:2010). Didžiausia apskaičiuota kvapo koncentracija I-ame PŪV plėtros etape ir II-ame PŪV plėtros etape pasiekiama apie 160 m atstumu į šiaurę nuo Industrijos g. 2, Rimkų km. esančio sklypo ribos ir siekia – 0,06 OU/m3. Didžiausia apskaičiuota kvapo koncentracija III-iame PŪV plėtros etape pasiekiama apie 100 m atstumu į šiaurę nuo Industrijos g. 2, Rimkų km. esančio sklypo ribos ir siekia – 0,06 OU/m3. Gauti kvapų sklaidos rezultatai rodo, kad technologinio proceso vykdymo metu aplinkoje kvapas nebus juntamas nei vienu PŪV plėtros etapu, nes 1 OUE/m3 vertė nebus pasiekiama.

 ***Informacija apie PŪV poveikį dirvožemiui ir žemės gelmėms***

 Įmonės sklype Industrijos g. 2 natūralaus dirvožemio nėra išlikę. Sklypo Industrijos g. 4 dalyje, kurioje planuojama PET3 linijos statyba, natūralus dirvožemis taip pat beveik neišlikęs, jis nustumtas arba užpiltas piltiniu gruntu. Išlikusiuose nenustumtuose ir neužpiltuose fragmentuose esamas dirvožemio sluoksnis siekia 10–30 cm. Statybos ir inžinerinių tinklų tiesimo metu išlikęs dirvožemis bus nukastas, panaudotas teritorijos rekultivavimui.

 Pagal Cheminėmis medžiagomis užterštų teritorijų tvarkymo aplinkos apsaugos reikalavimus, patvirtintus Lietuvos Respublikos aplinkos ministro 2008 m. balandžio 30 d. įsakymu Nr. D1-230 „Dėl cheminėmis medžiagomis užterštų teritorijų tvarkymo aplinkos apsaugos reikalavimų patvirtinimo”, UAB „NEO GROUP” sklypai Industrijos g.2 ir Industrijos g.4 priskiriamas mažai jautrių taršai teritorijų grupei (IV grupei). Monitoringo duomenimis dėl esamos UAB „NEO GROUP“ veiklos technogeninis dirvožemio užterštumas įmonės aplinkoje nefiksuotas, foninės vertės išliko praktiškai nepakitę. 2015 m. ekogeologinių tyrimų duomenimis UAB „NEO GROUP” sklypuose Industrijos g.2 ir Industrijos g.4 gruntas yra neužterštas cheminiais elementais. PAV ataskaitoje numatoma, kad PŪV dirvožemio būklės reikšmingai neįtakos.

 Jautriausias požeminės hidrosferos elementas yra gruntinio vandens horizontas. PŪV teritorijoje gruntinis vanduo cirkuliuoja supiltame grunte, moreninio priemolio plyšiuose ir nedideliuose smėlio lęšiuose 0,4-2,3 m gylyje, atiteka nuo Rimkų moreninio gūbrio pusės - iš pietryčių, rytų ir šiaurės rytų, nuteka į vakarus, šiaurės vakarus ir šiaurės rytus.

 Klaipėdos miesto vandenviečių vandens kaptažo įrenginiai yra už 5-6 km į vakarus-šiaurės vakarus, I-II vandenviečių sanitarinės apsaugos zonos (SAZ) III juostos riba nutolusi 3 km, III vandenvietės SAZ III juostos riba 4 km į šiaurės vakarus.

 Vykdant esamą ir planuojamą ūkinę veiklą avarijų atveju yra rizika technogeninei taršai prasiskverbti į požemį. Galimas viršutinių grunto sluoksnių ir gruntinio vandens užteršimas nuotekomis per nesandarias nuotekų surinkimo sistemas ir valymo įrenginius. Kiti potencialios taršos šaltiniai - kuro išsiliejimai iš transporto priemonių, atvežančių žaliavas ir išvežančių produkciją, aukštos temperatūros šilumos nešėjo išsiliejimas ant grunto iš technologinių įrenginių ir vamzdynų, monoetilenglikolio ir kitų skystų cheminių medžiagų išsiliejimas ir pratekėjimas.

 Dirvožemio, grunto ir požeminio vandens užterštumas ir kokybė kontroliuojami aplinkos monitoringo metu.

 ***Informacija apie PŪV poveikį biologinei įvairovei ir saugomoms teritorijoms***

 Teritorija, kurioje planuojama ūkinė veikla, yra skirta pramoninei veiklai. Teritorijoje nėra vertingų želdinių, neaptikta į Saugomų rūšių sąrašus įrašytų gyvūnų ir augalų rūšių.

 PAV ataskaitoje nurodyta, kad PŪV neturės reikšmingo poveikio gamtinei aplinkai: augalijai, gyvūnijai, ir saugomoms teritorijoms, prevencinės, poveikio mažinimo ar kompensacinės priemonės nenumatomos.

 ***Informacija apie PŪV poveikį kraštovaizdžiui ir kultūros paveldo objektams***

 PŪV gretimybėse vaizdingų vietų nėra, vyrauja žemo estetinio potencialo kraštovaizdis.

 PAV ataskaitoje numatoma, kad I-as ir II-as PŪV plėtros etapai jokio poveikio kraštovaizdžiui neturės, nes planuojami jau esamoje užstatytoje teritorijoje, naujų didelio aukštingumo pastatų neplanuojama.

 Poveikis kraštovaizdžiui galimas III-iame PŪV plėtros etape, kurio metu bus statomas analogiškas esamoms PET linijoms PET3 cechas su aukštybiniais pastatais. Kadangi III-iame PŪV plėtros etape pastatai planuojami greta jau esamų pastatų, poveikis kraštovaizdžiui bus nereikšmingas.

 PŪV vieta nepatenka į registruotų kultūros paveldo objektų teritoriją ar jų apsaugos zoną. Artimiausia kultūros paveldo vertybė nutolusi 408 m nuo PŪV teritorijos ribos. PAV ataskaitoje nurodyta, kad UAB „NEO GROUP“ PŪV poveikio kultūros vertybėms neturės.

 ***Informacija apie PŪV poveikį visuomenės sveikatai***

 Poveikio aplinkai vertinimo metu atliktas poveikio visuomenės sveikatai vertinimas. Atsižvelgiant į PŪV pobūdį, PAV ataskaitoje įvertinti šie visuomenės sveikatos veiksniai: aplinkos oro tarša, triukšmas, kvapai.

 PAV ataskaitoje nustatyta, kad UAB „NEO GROUP“ visais PŪV plėtros etapais prognozuojamos aplinkos oro teršalų koncentracijos neviršys nustatytų ribinių verčių nei PŪV teritorijoje, nei ties UAB „NEO GROUP“ veiklai nustatytos SAZ ribomis, nei už jų. Todėl visų PŪV plėtros etapų prognozuojama aplinkos oro tarša neįtakoja veiklai nustatytos SAZ ribų keitimo (didinimo).

 PAV ataskaitoje nustatyta, kad UAB „NEO GROUP“ visais PŪV plėtros etapais prognozuojamos kvapo koncentracijos nesiekia HN 121:2010 reglamentuojamos didžiausios leidžiamos kvapo koncentracijos ribinės vertės nei PŪV teritorijoje, nei ties UAB „NEO GROUP“ veiklai nustatytos SAZ ribomis, nei už jų. Todėl visų PŪV plėtros etapų prognozuojama kvapo tarša neįtakoja veiklai nustatytos SAZ ribų keitimo (didinimo).

 PAV ataskaitoje nustatyta, kad nakties laikotarpiu (22-6 val.) visais PŪV plėtros etapais prognozuojamas ekvivalentinis triukšmo lygis ties UAB „NEO GROUP“ nustatyta SAZ pietine dalimi siekia 49 dBA ir viršija HN 33:2011 reglamentuojamą didžiausią leidžiamą triukšmo ribinį dydį. Prognozuojamas ekvivalentinis triukšmo lygis iki 45 dBA lygio sumažėja apie 50 metrų atstumu į pietus nuo ūkinei veiklai nustatytos SAZ ribos. Todėl visų PŪV plėtros etapų prognozuojama triukšmo tarša įtakoja veiklai nustatytos SAZ ribų pietinėje dalyje keitimą (didinimą). Visais PŪV plėtros atvejais būtina patikslinti ūkinės veiklos SAZ ribas pietinėje dalyje jas praplečiant pagal prognozuojamą ekvivalentinio triukšmo 45 dBA izoliniją.

 Įvertinus UAB „NEO GROUP“ visais PŪV plėtros etapais įtakojamos triukšmo, aplinkos oro taršos, kvapų prognozuojamos taršos sklaidos skaičiavimo duomenis, daromaišvada, kad, siekiant įgyvendinti ūkinės veiklos planuojamą plėtrą, visais PŪV plėtros etapais reikia patikslinti UAB „NEO GROUP“ ūkinei veiklai nustatytas SAZ ribas pietinėje dalyje jas praplečiant/padidinant pagal prognozuojamas ekvivalentinio triukšmo 45 dBA izolinijas.

 Kadangi pagal triukšmo 45 dBA izolinijas patikslinta SAZ riba būtų netaisyklinga, sudėtingai braižoma bei matuojama, PAV ataskaitoje tikslinamą SAZ ribą pietinėje PŪV teritorijos pusėje siūloma nustatyti aiškia, tiesia, lengvai koordinuojama linija, apimančia viršnorminio triukšmo zoną. Taip patikslinta (praplėsta/padidinta) SAZ riba visais trimis PŪV plėtros etapais užtikrins Lietuvos Respublikos sveikatos apsaugos ministro 2004 m. rugpjūčio 19 d. įsakymu Nr. V-586 patvirtintų Sanitarinės apsaugos zonų ribų nustatymo ir režimo taisyklių reikalavimą, kad taršos objekto keliama cheminė, fizikinė aplinkos oro tarša, tarša kvapais ar kita tarša, kurios rodiklių ribinės vertės reglamentuotos teisės norminiuose aktuose, už SAZ ribų neviršytų teisės norminiuose aktuose gyvenamajai aplinkai ir (ar) visuomeninės paskirties pastatų aplinkai nustatytų ribinių taršos verčių, planuojama ūkinė veikla, vykdoma nagrinėjamoje vietoje, nedarys neigiamo poveikio visuomenės sveikatai.

 ***Informacija apie PŪV poveikį socialinei-ekonominei aplinkai***

 2013 metais UAB „NEO GROUP“ apyvarta sudarė apie 44,89 proc. Klaipėdos rajono kalnakasybos ir apdirbamosios pramonės sektoriaus įmonių apyvartos.

 UAB „NEO GROUP“ dalyvauja socialiniuose projektuose, teikia paramą, kurią numato išlaikyti ir esant galimybei didinti. Atlikus gamybos išplėtimo (III-io PŪV plėtros etapo) darbus bus sukurtos papildomos darbo vietos.

 ***PŪV rizikos analizė***

 UAB „NEO GROUP“ šiuo metu eksploatuoja PET1 ir PET2 granulių gamybos linijas. Bendrovė yra parengusi ir patvirtinusi Ekstremalių situacijų valdymo planą, kuriuo vadovaujasi numatydama priemones ir veiksmus galimų avarinių situacijų likvidavimui ir įgyvendindama ekstremalių situacijų prevencijos priemones.

 PAV ataskaitoje nurodyta, kad I-o PŪV plėtros etapo įgyvendinimo metu ekstremalių situacijų valdymo planas nekoreguojamas, papildomos poveikio mažinimo priemonės nenumatomos.

 II-o PŪV plėtros etapo įgyvendinimas, gatavos produkcijos sandėlio išplėtimas, įrengiant jame žaliavų saugojimo zoną, numato, kad dalis cheminių medžiagų bus saugoma naujoje vietoje. Saugojimo vietoje galimas pavojingų medžiagų išsiliejimas, todėl techniniame projekte bus numatytos priemonės išsiliejusių medžiagų surinkimui į avarinę prieduobę. Ekstremaliųjų situacijų valdymo planas bus pakoreguotas, nurodant naujas pavojingų cheminių medžiagų saugojimo vietas ir jų kiekius.

 III-io PŪV plėtros etapo metu pastatomas naujas pastatas ir sumontuojama PET3 linija, analogiška jau esančioms PET1 ir PET2. Šioje linijoje atsiranda papildomi pavojaus šaltiniai, analogiški esantiems PET1 ir PET2 linijose.

 III-io plėtros etapo metu įdiegus stripingo sistemą technologinio proceso metu susidariusių dujų sudeginimui, atsisakoma drėgno šių dujų valymo skruberiuose. Stripingo kolonos ir jungiamojo vamzdyno su susidariusių dujų sudeginimo įrenginiais dehermetizacija ir susidariusių dujų (LOJ) išsiveržimas į aplinką yra naujas pavojaus šaltinis (išsiveržęs nedidelis LOJ kiekis gali sprogti nuo atsitiktinės kibirkšties), kuris turės būti įvertintas atnaujintame ekstremaliųjų situacijų valdymo plane. PAV ataskaitoje nurodyta, kad šio šaltinio keliamas pavojus ribotas, rizika priimtina, todėl eksploatacijos metu pakaks techniniame projekte numatytų saugos priemonių, papildomos organizacinės saugos priemonės likviduojant tokias avarijas nebūtinos.

 ***Informacija apie PŪV monitoringą***

 UAB „NEO GROUP“ vykdo poveikio aplinkos kokybei ir taršos šaltinių monitoringą pagal parengtą ir patvirtintą monitoringo programą 2014-2016 m. Bendrovėje pagal parengtas ir patvirtintas programas vykdomas atmosferos taršos iš stacionarių taršos šaltinių monitoringas, aplinkos oro monitoringas, nuotekų ir paviršinio vandens kokybės kontrolė. Taip pat atliekamas dirvožemio ir požeminio vandens monitoringas, triukšmo matavimai. UAB „NEO GROUP“ šiuo metu savanoriškai vykdo acetaldehido matavimus aplinkos ore monitoringo programoje numatytuose matavimo taškuose.

 Įgyvendinus PŪV plėtros etapus ir keičiant įmonės turimą Taršos integruotos prevencijos ir kontrolės leidimą monitoringo programos taip pat bus atitinkamai pakoreguotos.

 ***PAV ataskaitoje nagrinėjamų PŪV plėtros etapų/alternatyvų palyginimas***

 Pagal atliktą poveikio aplinkai vertinimą, nei vienu UAB „NEO GROUP“ PŪV plėtros etapo atveju nenustatyta limituojančio poveikio aplinkai, atskiriems aplinkos komponentams ir visuomenės sveikatai. Visos PŪV alternatyvos/plėtros etapai aplinkos taršą už PŪV sklypo ribų įtakoja nežymiai, o pokyčiai artimiausioje gyvenamoje aplinkoje praktiškai nejuntami. Atlikti triukšmo, kvapų ir emisijų modeliavimai rodo, kad dėl PŪV artimiausioje gyvenamoje aplinkoje nei vienas parametras neviršys higienos normų ribų, o bus ir gerokai žemiau nustatytų normų.

 Nors bendras taršos lygis didinant gamybos apimtis (palyginus esamą situaciją su I-II PŪV plėtros etapais ir su III-iu PŪV plėtros etapu) padidėja, santykinė tarša, skaičiuojant 1 t pagamintų PET granulių, sumažėja 2-25 proc. Santykinė tarša į aplinką su nuotekomis po I-o PŪV plėtros etapo sumažėja 2 proc., po III-io etapo – 15 proc. Santykinė tarša į aplinkos orą po III-io etapo sumažėja 25 proc.

 PAV ataskaitoje pateikiamas PET granulių gamybos metu technologiniame procese susidarančių dujų drėgno valymo (I-II PŪV plėtros etapai) bei atskyrimo ir susidariusių dujų sudeginimo metu (III-ias PŪV plėtros etapas) iš technologinių įrenginių išsiskiriančių medžiagų ir jų kiekių palyginimas. Dujų atskyrimo ir sudeginimo alternatyva sumažina susidariusių nuotekų kiekį, santykinis susidarančių gamybinių nuotekų kiekis 1 t produkcijos pagaminti sumažėja nuo 0,484 m3 iki 0,303 m3. Santykinis oro teršalų kiekis 1 t produkcijos pagaminti iš šlapio valymo skruberių, valymo įrenginių ir aerotankų I-ame PŪV plėtros etape, kai dar naudojamas šlapias valymas, siekia apie 0,0204 kg, po III-io PŪV plėtros etapo, įdiegus dujų surinkimą ir deginimo sistemą (stripingo kolona) – 0,0145 kg.

 **6. Priemonių, numatytų neigiamam poveikiui aplinkai išvengti, sumažinti, kompensuoti ar jo pasekmėms likviduoti, aprašymas:**

6.1. **Aplinkos oras**.

Aplinkos oro taršos mažinimui įmonėje yra įdiegta eilė išmetamo oro valymo ir gerinimo įrenginių. Po I-o PŪV plėtros etapo nauji išmetamųjų dujų valymo įrenginiai nėra planuojami, išlieka visi esami taršos šaltiniai, tik atskirų taršos šaltinių atveju keičiasi jų darbo laikas ir tarša. III-ame PŪV plėtros etape įrengus gamybos liniją PET3, joje bus įrengiami ir analogiški esamiems išmetamųjų dujų valymo įrenginiai. Planuojamų išmetamųjų dujų valymo įrenginių rodikliai planuojami tokie patys kaip ir esamų įrenginių. Šiame etape bus naikinami skruberiai (išeinamųjų dujų plautuvas – skruberis, taršos šaltiniai Nr. 010, 015, 056 ir 061), nes įdiegus stripingo sistemą iš šių taršos šaltinių išmetamos dujos bus nukreipiamos į deginimo įrenginius.

6.2. **Nuotekos.**

PŪV metu naujų teršalų į paviršinius vandens telkinius neplanuojama ir naujų išleistuvų neprojektuojama, poveikio mažinimo priemonės išlieka tos pačios, kaip ir šiuo metu taikomos UAB „NEO GROUP“ vykdomai ūkinei veiklai: nuotekų išvalymas iki tinkamų išleidimui koncentracijų, pastovi išleidžiamų nuotekų užterštumo kontrolė, atskira surinkimo sistema iš teršiamų teritorijų ir cheminių medžiagų saugojimo vietų.

6.3. **Triukšmas ir SAZ.**

PAV ataskaitoje visais PŪV plėtros etapais (I-ame PŪV plėtros etape, II-ame PŪV plėtros etape, III-iame PŪV plėtros etape)siūloma tikslinti (praplėsti/padidinti) UAB „NEO GROUP“ ūkinei veiklai nustatytą SAZ ribą pietinėje dalyje, atsižvelgiant į prognozuojamas ekvivalentinio triukšmo 45 dBA izolinijas (nakties laikotarpiu (22-6 val.)) ir nustatyti ją aiškia, tiesia, lengvai koordinuojama linija, apimančia viršnorminio triukšmo zoną. Patikslinta (praplėsta/padidinta) SAZ riba visais PŪV plėtros etapais užtikrins Lietuvos Respublikos sveikatos apsaugos ministro 2004 m. rugpjūčio 19 d. įsakymu Nr. V-586 patvirtintų Sanitarinės apsaugos zonų ribų nustatymo ir režimo taisyklių reikalavimus.

6.4. **Monitoringas.**

Šiuo metu UAB „NEO GROUP“ pagal patvirtintą monitoringo programą atliekamas monitoringas ir ateityje (išplėtus PŪV) jį planuojama vykdyti pagal atitinkamai pakoreguotą monitoringą programą.

**61.** **Planuojamos ūkinės veiklos poveikio Europos ekologinio tinklo „Natura 2000“ teritorijoms reikšmingumas.**

 Atsižvelgiant į tai, kad planuojamos ūkinės veiklos vieta nepatenka į Europos ekologinio tinklo „Natura 2000“ teritorijas ir su jomis nesiriboja, todėl planuojamos ūkinės veiklos poveikio reikšmingumo „Natura 2000“ teritorijoms nustatymas – netikslingas. Artimiausia „Natura 2000“ PAST teritorija Kalvių karjeras (LTKLAB003), nuo UAB „NEO GROUP“ (Industrijos g. 4) sklypo ribos nutolusi apie 5,07 km atstumu.

**7. Pateiktos poveikio aplinkai vertinimo subjektų išvados:**

7.1. Klaipėdos rajono savivaldybės administracija 2015-07-31 raštu Nr. (5.1.42)-A5-4248 „Dėl poveikio aplinkai vertinimo programos“ pateikė išvadą, kad derina poveikio aplinkai vertinimo (toliau – PAV) programą.

Klaipėdos rajono savivaldybės administracija 2015-12-03 raštu Nr. (5.1.42)-A5-6541 „Dėl poveikio aplinkai vertinimo ataskaitos derinimo“ pritarė PAV ataskaitai ir planuojamos ūkinės veiklos galimybėms.

7.2. Kultūros paveldo departamento prie Kultūros ministerijos Klaipėdos skyrius 2015-07-27 raštu Nr. (9.38.-Kl)2Kl-1206 „Dėl UAB „NEO GROUP“ PET gamybos išplėtimo Industrijos g. 2 ir Industrijos g. 4 planuojamos ūkinės veiklos poveikio aplinkai vertinimo programos“ pateikė išvadą, kad pastabų PAV programai neturi ir, kad PAV ataskaitos nagrinėti nepageidauja.

7.3. Klaipėdos apskrities priešgaisrinė gelbėjimo valdyba 2015-07-30 raštu Nr. 1-22-1573(11.10) „Dėl UAB „NEO GROUP“ PET gamybos išplėtimo Industrijos g. 2 ir Industrijos g. 4 planuojamos ūkinės veiklos poveikio aplinkai vertinimo (PAV) programos“ pateikė išvadą, kad PAV programai pastabų ir pasiūlymų neturi ir, kad PAV ataskaitos nagrinėti nepageidauja.

7.4. Klaipėdos visuomenės sveikatos centras 2015-07-23 raštu Nr. (7.27) V4-2243 „Dėl UAB „NEO GROUP“ PET gamybos išplėtimo Industrijos g. 2 ir Industrijos g. 4, planuojamos ūkinės veiklos poveikio aplinkai vertinimo programos“ pritarė PAV programai.

Klaipėdos visuomenės sveikatos centras 2015-12-04 raštu Nr. (7.13) V4-3738 „Dėl UAB „NEO GROUP“ PET gamybos išplėtimo Industrijos g. 2 ir Industrijos g. 4, Rimkų k., Dovilų sen., Klaipėdos r. sav., poveikio aplinkai vertinimo ataskaitos“ pritarė PAV ataskaitai ir planuojamos ūkinės veiklos galimybėms.

Aplinkos apsaugos agentūra (toliau – Agentūra) 2015-08-18 raštu Nr. (15.9)-A4-9069 „Dėl UAB „NEO GROUP“ PET gamybos išplėtimo Industrijos g. 2 ir Industrijos g. 4 poveikio aplinkai vertinimo programos tvirtinimo“ PAV programą patvirtino.

**8. Visuomenės informavimas ir dalyvavimas.**

Visuomenė apie parengtą PAV programą buvo informuota Klaipėdos rajono savivaldybės skelbimų lentoje (2015-07-01), Klaipėdos rajono savivaldybės Dovilų seniūnijos skelbimų lentoje (2015-06-30), respublikiniame laikraštyje „Lietuvos žinios“ (2015-07-01), Klaipėdos rajono laikraštyje „Banga“ (2015-07-01), UAB „NEO GROUP“ ir VšĮ Pajūrio tyrimų ir planavimo institutas tinklalapiuose. Aplinkos apsaugos agentūra 2015-07-01 savo tinklalapyje paskelbė visuomenei apie parengtą PAV programą.

 Agentūra informaciją apie patvirtintą PAV programą 2015-08-18 paskelbė savo tinklalapyje.

Informacija apie visuomenės viešą supažindinimą su PAV ataskaita buvo skelbiama Klaipėdos rajono savivaldybės skelbimų lentoje (2015-10-12), Klaipėdos rajono savivaldybės Dovilų seniūnijos skelbimų lentoje (2015-10-09), respublikiniame laikraštyje „Lietuvos žinios“ (2015-10-10), Klaipėdos rajono laikraštyje „Banga“ (2015-10-10), UAB „NEO GROUP“ ir VšĮ Pajūrio tyrimų ir planavimo institutas tinklalapiuose.

Su PAV ataskaita visuomenei buvo sudarytos sąlygos susipažinti Klaipėdos rajono savivaldybės patalpose, taip pat PŪV užsakovo ir PAV dokumentų rengėjo internetinėse svetainėse.

Visuomenės susirinkimas dėl PAV ataskaitos įvyko 2015-10-26, 1730 val., UAB „NEO GROUP“ posėdžių salėje adresu: Industrijos g. 2, Rimkų k., Dovilų sen., Klaipėdos r. sav. Viešajame susirinkime dalyvavo planuojamos ūkinės veiklos organizatoriaus atstovai ir PAV dokumentų rengėjo bei techninio projekto rengėjo atstovai. Suinteresuotos visuomenės atstovai susirinkime nedalyvavo. Pastabų ir/ar pasiūlymų dėl PAV ataskaitos iš suinteresuotos visuomenės negauta.

Agentūra, gavusi PAV ataskaitą, 2015-12-17 Agentūros tinklalapyje paskelbė informaciją apie gautą PAV ataskaitą bei nurodė datą iki kada (iki 2016 m. sausio 5 d.) visuomenė turi teisę kreiptis į atsakingą instituciją (Agentūrą) ir PAV subjektus jų kompetencijos klausimais, raštu pateikti informaciją dėl galimų pažeidimų nustatant, apibūdinant ir įvertinant galimą planuojamos ūkinės veiklos poveikį aplinkai ar vykdant PAV procedūras. Per nustatytą terminą, Agentūra iš suinteresuotos visuomenės pastabų ir pasiūlymų dėl PAV ataskaitos negavo.

**9. Atsakingos institucijos sprendimo pobūdis (planuojama ūkinė veikla leistina/neleistina), jo priėmimo data ir su juo siejamos sąlygos, pagrindiniai motyvai, kuriais buvo remtasi priimant sprendimą.**

 Atsižvelgiant į išdėstytus motyvus ir vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymo 10 straipsnio 1 dalies 2 punktu, priimamas sprendimas: planuojama ūkinė veikla – UAB „NEO GROUP“ PET gamybos išplėtimas Industrijos g. 2 ir Industrijos g. 4, Rimkų k., Dovilų sen., Klaipėdos r. sav. – leistina pagal parengtą PAV ataskaitą.

Sprendimas priimtas Aplinkos apsaugos agentūros 2015-03-02 raštu Nr. (28.1)-A4-2031.

***Su sprendimu siejamos sąlygos:***

10.1. Bendrieji reikalavimai:

10.1.1. PŪV užsakovas ar PAV dokumentų rengėjas apie priimtą sprendimą dėl planuojamos ūkinės veiklos leistinumo pasirinktoje vietoje per 10 darbo dienų turi pranešti visuomenei Visuomenės informavimo ir dalyvavimo planuojamos ūkinės veiklos poveikio aplinkai vertinimo procese tvarkos apraše, patvirtintame Lietuvos Respublikos aplinkos ministro 2005 m. liepos 15 d. įsakymu Nr. D1-370 „Dėl visuomenės informavimo ir dalyvavimo planuojamos ūkinės veiklos poveikio aplinkai vertinimo procese tvarkos aprašo patvirtinimo“, nustatyta tvarka.

10.1.2. Veikla galės būti vykdoma įgyvendinus visas PAV ataskaitoje ir šiame sprendime numatytas poveikį aplinkai mažinančias priemones bei neviršijant PAV ataskaitoje nurodytų ir teisės aktuose nustatytų, poveikio aplinkai ir žmonių sveikatai, rodiklių;

10.1.3. Veiklos vykdymo metu veiklos vykdytojas privalės tinkamai stebėti ir vertinti faktiškai daromą poveikį aplinkai (vykdyti reikalavimus atitinkantį monitoringą pagal patvirtintą monitoringo programą);

10.1.4. Vykdomos veiklos metu paaiškėjus, kad daromas didesnis poveikis aplinkai už PAV ataskaitoje pateiktus arba teisės aktuose nustatytus rodiklius, veiklos vykdytojas privalės nedelsiant taikyti papildomas poveikį aplinkai mažinančias priemones arba mažinti veiklos apimtis/nutraukti veiklą;

10.1.5. Veiklos vykdytojas bet kokiu atveju privalės laikytis visų aktualių, veiklą reglamentuojančių teisės aktų reikalavimų, ir atitinkamai keisti veiklos rodiklius, keičiantis teisiniam reglamentavimui.

10.2. Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ nustatyta tvarka prieš pradedant kiekvieno iš PŪV plėtros etapų, veiklą, turės būti gautas/pakeistas TIPK leidimas/leidimai.

10.3 Tikslinti (praplėsti/padidinti) šiuo metu UAB „NEO GROUP“ vykdomai ūkinei veiklai nustatytą sanitarinės apsaugos zoną kaip tai numatyta PAV ataskaitoje ir šio sprendimo 6.3 p.

 ***Pagrindiniai motyvai, kuriais buvo remtasi priimant sprendimą:***

11.1. Teritorija, kurioje planuojama ūkinė veikla, nepatenka į Europos ekologinio tinklo „Natura 2000“ ir nacionalines saugomas teritorijas ar kultūros paveldo teritorijų ribas ir su jomis nesiriboja.

11.2. Visų PAV ataskaitoje nagrinėjamų PŪV plėtros alternatyvų atvejais planuojama ūkinė veikla atitinka Klaipėdos rajono savivaldybės teritorijos bendrojo plano ir kitų lygių galiojančių teritorijų planavimo dokumentų sprendinius.

11.3. PAV ataskaitą nagrinėję ir išvadas pateikę planuojamos ūkinės veiklos poveikio aplinkai vertinimo subjektai, vadovaudamiesi PAV įstatymo 9 straipsnio 4 dalimi, pritarė PAV ataskaitai ir planuojamos ūkinės veiklos galimybėms.

11.4. Pagal PAV ataskaitoje pateiktą informaciją, naudojant poveikį aplinkai mažinančias priemones ir vykdant šio sprendimo 10 punkte nustatytas sąlygas, PŪV įgyvendinimas nesukels reikšmingo neigiamo poveikio dirvožemiui, žemės paviršiui ir jos gelmėms, aplinkos orui, vandeniui, kraštovaizdžiui, biologinei įvairovei, kultūros paveldo objektams, visuomenės sveikatai ir socialinei – ekonomineiaplinkai bei šių aplinkos komponentų tarpusavio sąveikai.

11.5. Vadovaujantis Lietuvos Respublikos aplinkos ministro 2005 m. liepos 15 d. įsakymu Nr. D1-370 „Dėl visuomenės informavimo ir dalyvavimo planuojamos ūkinės veiklos poveikio aplinkai vertinimo procese tvarkos aprašo patvirtinimo“ nuostatomis, visuomenė buvo tinkamai informuota apie planuojamą ūkinę veiklą.

11.6. Pagal PAV ataskaitoje pateiktus aplinkos oro teršalų sklaidos modeliavimo rezultatus numatoma, kad nei vienu PŪV plėtros atveju (I-ame PŪV plėtros etape, II-ame PŪV plėtros etape, III-iame PŪV plėtros etape) oro teršalų didžiausios koncentracijos už sklypo ribų neviršys ribinių aplinkos oro užterštumo verčių nustatytų žmonių sveikatai ir (ar) aplinkai, remiantis Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normomis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2010 m. liepos 7 d. įsakymu Nr. D1-585/V-611 „Dėl Aplinkos ministro ir Sveikatos apsaugos ministro 2001 m. gruodžio 11 d. įsakymo Nr. 591/640 „Dėl aplinkos oro užterštumo normų nustatymo“ pakeitimo“; Teršalų, kurių kiekis aplinkos ore ribojamas pagal nacionalinius kriterijus, sąrašu ir ribinėmis aplinkos oro užterštumo vertėmis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2007-06-11 įsakymu Nr. D1-329/V-469 „Dėl Lietuvos Respublikos aplinkos ministro ir Lietuvos Respublikos sveikatos apsaugos ministro 2000 m. spalio 30 d. įsakymo Nr. 471/582 „Dėl teršalų, kurių kiekis aplinkos ore vertinamas pagal Europos Sąjungos kriterijus, sąrašo patvirtinimo ir ribinių aplinkos oro užterštumo verčių nustatymo“ pakeitimo“.

11.7. Pagal PAV ataskaitoje pateiktą informaciją, nustatyta didžiausia leistina tarša (DLT) į paviršinio vandens telkinius, užtikrina gerą jų būklę ir nedaro reikšmingo poveikio vandens kokybei. Į aplinką per valymo įrenginį išleidžiamos tik sąlyginai švarios, iki reikiamų koncentracijų apvalytos nuotekos, paviršinių nuotekų tvarkymas atitinka Paviršinių nuotekų tvarkymo reglamento, patvirtinto Lietuvos Respublikos aplinkos ministro 2007 m. balandžio 2 d. įsakymu Nr. D1-193 „Dėl paviršinių nuotekų tvarkymo reglamento patvirtinimo“, reikalavimus.

11.8. PAV ataskaitoje apskaičiuoti visų PŪV plėtros etapųprognozuojami triukšmo lygiai artimiausioje gyvenamoje aplinkoje ir už siūlomos SAZ zonos ribų visais paros laikotarpiais neviršija HN 33:2011 nustatytų didžiausių leidžiamų triukšmo ribinių dydžių.

11.9. PAV ataskaitoje siūloma cheminės ir fizikinės taršos modeliavimo duomenų pagrindu patikslinta (praplėsta/padidinta) esama sanitarinės apsaugos zona neišeina už UAB „NEO GROUP“ nuosavybėje esančių pramonės ir sandėliavimo paskirties žemės sklypų ribos.

11.10. Pagal PAV ataskaitoje pateiktą visų PŪV plėtros etapųkvapų sklaidos aplinkos oremodeliavimą nustatyta, kad kvapų koncentracijos aplinkos ore nesiekia HN 121:2010 reglamentuojamos didžiausios leidžiamos kvapo koncentracijos ribinės vertės nei PŪV teritorijoje nei artimiausioje gyvenamoje atlinkoje. PŪV technologinio proceso vykdymo metu aplinkoje kvapas nebus juntamas nei vienu PŪV plėtros etapu, nes 1 OUE/m3 vertė nebus pasiekiama.

11.11. Pagal PAV ataskaitoje pateiktą informaciją, PŪV metu susidarančių atliekų tvarkymas atitiks Lietuvos Respublikos atliekų tvarkymo įstatymo reikalavimus ir kitus atliekų tvarkymą reglamentuojančių teisės aktų reikalavimus.

11.12. Pagal PAV ataskaitoje pateiktą informaciją, didinant gamybos apimtis bendras taršos lygis padidėja, tačiau neviršija leistinų koncentracijų, santykinė tarša, skaičiuojant 1 t pagamintų PET granulių, sumažėja. Visos PŪV alternatyvos/plėtros etapai aplinkos taršą už PŪV sklypo ribų įtakoja nežymiai, o pokyčiai artimiausioje gyvenamoje aplinkoje praktiškai nejuntami. Atlikti triukšmo, kvapų ir oro teršalų sklaidos modeliavimai rodo, kad dėl PŪV artimiausioje gyvenamoje aplinkoje nei vienas parametras neviršys higienos normų ribų ir bus žemiau nustatytų normų.

**10. Kur ir kada galima susipažinti su išsamesne informacija apie priimtą sprendimą dėl planuojamos ūkinės veiklos leistinumo pasirinktoje vietoje.**

Su išsamesne informacija apie priimtą sprendimą dėl planuojamos ūkinės veiklos leistinumo pasirinktoje vietoje galima susipažinti Aplinkos apsaugos agentūroje, A. Juozapavičiaus g. 9, LT-09311 Vilnius, tel.: +370 70662043, +370 70668047.